CELEX: 62020TN0650
Language: sk
Date: 2020-10-23 00:00:00
Title: Vec T-650/20: Žaloba podaná 23. októbra 2020 – NU/EUIPO

18.1.2021   
            
            
               SK
            
            
               Úradný vestník Európskej únie
            
            
               C 19/58
            
         
      Žaloba podaná 23. októbra 2020 – NU/EUIPO
      (Vec T-650/20)
      (2021/C 19/62)
      Jazyk konania: angličtina
      
         Účastníci konania
      
      
         Žalobca: NU (v zastúpení: S. Pappas a N. Kyriazopoulou, lawyers)
      
         Žalovaný: Úrad Európskej únie pre duševné vlastníctvo
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie orgánu Úradu Európskej únie pre duševné vlastníctvo (EUIPO) oprávneného uzatvárať pracovné zmluvy z 1. apríla 2020 o neobnovení zmluvy žalobcu,
               
            
                  —
               
               
                  uložil žalovanému povinnosť náhrady nemajetkovej ujmy, ktorá vznikla žalobcovi v dôsledku rozhodnutia o neobnovení jeho zmluvy, vo výške 20 000 eur (dvadsaťtisíc eur),
               
            
                  —
               
               
                  uložiť žalovanému povinnosť znášať svoje vlastné trovy konania a nahradiť trovy konania žalobcu v tomto konaní.
               
            
         Dôvody a hlavné tvrdenia
      
      Na podporu svojej žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na nedostatku právomoci.
               
            
                  2.
               
               
                  Druhý žalobný dôvod je založený na porušení podstatnej procesnej náležitosti spočívajúcej v nezahrnutí hodnotiacej správy za rok 2019 do dialógu pred prijatím napadnutého rozhodnutia.
               
            
                  3.
               
               
                  Tretí žalobný dôvod je založený na porušení povinnosti náležitej starostlivosti tým, že správny orgán nezohľadnil zdravotné problémy žalobcu, hodnotiacu správu za rok 2019, ani všetky právne kritériá umožňujúce posúdiť výkon žalobcu.
               
            
                  4.
               
               
                  Štvrtý žalobný dôvod je založený na nezákonnom odôvodnení a/alebo zjavne nesprávnom posúdení.
               
            
                  5.
               
               
                  Piaty žalobný dôvod je založený na nesprávnom postupe vo fáze pred podaním žaloby, ktorý neviedol k riadnemu preskúmaniu rozhodnutia z 15. júla 2020 menovacím orgánom.